دژی ڕێککەوتنی حکومەتی هەرێمی کوردستان و حکومەتی عێراق لەسەر شەنگال، گەنجانی شەنگال خۆپیشاندانیان ئەنجامدا و ڕێککەوتنەکەیان ڕەتکردەوە.
ئەمڕۆ لەلایەن بزوتنەوەی گەنجانی شەنگال، لەبەردەم چواڕیانی مام زەکی هەتا بینای قائیمقامیەتی شەنگال، خۆپیشاندان ئەنجامدرا.
لە خۆپیشاندانەکەد چەندین دروشم بەرزکرابوونەوە لەوانە " بۆ بڕیارە چەپەڵەکەی پەدەکە دەڵێین نا، لەدەرەوەی بڕیاری گەنجان و گەلی شەنگال هیچ بڕیارێک قبوڵ ناکەین'، خۆپیشاندانەکە بە خوێندنەوەی وتاری گەنجان کۆتایی هات.
ڕۆژی ٩ی ئەم مانگە، حکومەتی عێراق و هەرێمی کوردستان ڕێککەوتنێکیان لەسەر شەنگال بەبێ لەبەرچاوگرتنی ئیرادەی خەڵکی ئێزدی ئەنجامدا، ڕێککەوتنەکە لەلایەن زۆرینەی خەڵکی شەنگالەوە ڕەتکرایەوە.
د.ع